לואיס גוסט ג'וניור

לואיס קמרון גוסט ג'וניור (באנגלית: Louis Cameron Gossett, Jr; 27 במאי 1936 – 29 במרץ 2024) היה שחקן קולנוע אמריקאי, זוכה פרס אוסקר לשחקן המשנה הטוב ביותר, פרס אמי ושני פרסי גלובוס הזהב, בפרס האוסקר זכה בשנת 1982 על תפקידו בסרט "קצין וג'נטלמן".

 ביוגרפיה 
גוסט נולד בשכונת ברוקלין שבניו יורק, בנם של הלן רבקה, אחות במקצועה, ולואיס גוסט האב, סבל במקצועו.
גוסט הוא בוגר "תיכון אברהם לינקולן" ולאחר מכן למד גוסט באוניברסיטת ניו יורק, ובהיותו בגובה 1.93 מטר הוצע לו לשחק בקבוצת הכדורסל המקומית אך הוא דחה את ההצעה וגם את ההצעה למלגת ספורטאי במטרה להתמקד בלימודי תיאטרון. את הופעתו הראשונה בתיאטרון ערך גוסט בגיל 17. עוד בהיותו תלמיד תיכון היה כישרונו של גוסט בולט לעין, והוא נדחף על ידי מוריו להיבחן לתפקיד בברודוויי בו הוא זכה מתוך מבחר של 200 נבחנים.

 קריירה 
בסרטו הראשון השתתף גוסט בשנת 1961, כאשר שיחק בתפקיד משני בדרמה "צימוק בשמש". 

בשנת 1970 שיחק בסרט "בעל הבית". בשנת 1972 שיחק בסרטו של ג'ורג' קיוקור, "מסעותי עם דודתי" המבוסס על הספר באותו שם מאת גרהם גרין. 

בשנת 1977, הוא השתתף בסדרה "שורשים" שזיכתה אותו בפרס אמי,  ובאותה שנה שיחק במותחן המסתורין "המעמקים".

בשנת 1982 היה גוסט השחקן האפרו-אמריקאי השני בהיסטוריה שזכה בפרס האוסקר אחרי סידני פואטייה, והראשון אי פעם שזכה בפרס אוסקר לשחקן המשנה הטוב ביותר על הופעתו בסרט הדרמה "קצין וג'נטלמן", שעליה גם הוסיף זכייה בפרס גלובוס הזהב. בסרט גילם גוסט את סמל אמיל פולי, מדריך הטירונות הקשוח של הצי האמריקאי, שמנסה להזהיר בלא הצלחה את הטירון ז'ק מאיו (ריצ'רד גיר) מפני הבנות המקומיות המנסות לעשות הכל כדי ללכוד בעל טייס.

תפקיד זה היה למעשה התפקיד המשמעותי האחרון של גוסט בהוליווד, לאחר מכן הופיע גוסט בהפקות קטנות יותר. בפרס גלובוס הזהב השני שלו זכה גוסט ב-1992 עבור תפקידו בסרט הטלוויזיה "סיפורה של ג'וזפין בייקר".

בשנת 2007 שיחק בסרט הדרמה "הילדות הקטנות של אבא" של טיילר פרי, כאביו של אידריס אלבה.

בשנת 2023 שיחק גוסט בדרמת ההתבגרות המוזיקלית "הצבע ארגמן" אשר מבוסס על הרומן המצליח באותו שם מאת הסופרת האמריקאית אליס ווקר.

 חיים אישיים 
גוסט היה נשוי שלוש פעמים.
נישואיו הראשונים היו להת'י גלאססו והתבטלו לאחר זמן קצר.
נישואיו השניים היו לכריסטינה מנגוסטינג ב-1973, בנם נולד שנה לאחר מכן וב-1975 החליט הזוג להתגרש.
גוסט התחתן בפעם השלישית בשנת 1987 עם שחקנית הקולנוע סינדי ג'יימס ריס, הזוג אימץ ילד והתגרש בשנת 1992.

 פילמוגרפיה נבחרת 
 קולנוע 
 צימוק בשמש (1961)
 בעל הבית (1970)
 ליאו האחרון (1970)
 משחק הצבע (1978)
 מסעותי עם דודתי (1972)
 המעמקים (1977)
 קצין וג'נטלמן (1982)
 מלתעות 3 (1983)
 אויב מהאזור האסור (1985)
 נשר הברזל (1986)
 אדוני המנהל (1987)
 נשר הברזל 2 (1988)
 המעניש (1989)
 סאדי וסימפסון (1990) – סרט טלוויזיה
 חיילי צעצוע (1991)
 שלדי קרוליינה (1991) – סרט טלוויזיה
 דיגסטאוון (1992)
 נשר הברזל 3 (1992)
 סקס וכסף זה לא הכל בחיים (1994)
 נשר הברזל 4 (1995)
 זומאן (1995) – סרט טלוויזיה
 בלוז בלקאוונה (2005) – סרט טלוויזיה
 אול אין (2006)
 הילדות הקטנות של אבא (2007)
 Shannon's Rainbow (2009)
 המשחק המושלם (2010)
 למה התחתנתי גם? (2010)
 סמיתי (2012)
 איש נלחם (2014)
 The Dependables (2014)
 הסוכן הסמוי סבא (2017)
 Foster Boy (2019)
 Supervized (2019)
 The Cuban (2020)
 Three Months (2022)
 הצבע ארגמן (2023)
 חברים דמיוניים (2024)
 Unplugged (TBA) – דיבוב
 On Smoother Dirt (TBA)

 טלוויזיה 
 סאדאת (1983)
 בחזרה ליונה בודדה (1993)
 חצי וחצי (2004)
 אקסטנט (2014–2015)
 מישהו יודע את שמי (2015)
 האפ ולנארד (2018)
 הוואי חמש-אפס (2018)
 השומרים (2019)

קישורים חיצוניים






קטגוריה:אמריקאים ממוצא סיירה לאוני
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי אוניברסיטת ניו יורק
קטגוריה:זוכי אוסקר: שחקן המשנה הטוב
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי אמי בפריים טיים: שחקן אורח בדרמה
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי פרס גלובוס הזהב: טלוויזיה: שחקן משנה
קטגוריה:אמריקאים שנולדו ב-1936
קטגוריה:אמריקאים שנפטרו ב-2024